Is gebed vir jou 'n moeilike tema? Net vir die hoogs-geestelikes? Voel jy skuldig, oorbelas, as dit by gebed kom? Hoegenaamd nie tyd nie? Jy wil bid, maar weet nie hoe nie?
Dan is hierdie kursus net vir jou! Vergeet vir eers wat jy van gebed weet en begin nuut. Gebed is nie net een ding nie - gebed is baie dinge, 'n veelkleurige kleed! Gebed is nie moeilik nie, dis maklik - so natuurlik soos asemhaal. Gebed is nie 'n las nie en bring geen skuldgevoelens mee nie. Onthou, gebed "doen" niks vir die Here nie... dit verwerf ook nie vir jou krediete by Hom en maak Hom nie liewer vir jou nie. Insigself maak dit jou nie 'n beter of geesteliker mens nie. Gebed gaan alles oor jou voordeel, verryking en groei! Kom ons begin by die begin en vind die gebed wat jou soos 'n handskoen pas. Ons doel is dat jy gebed as 'n vars bries sal beleef.
DEEL VIER - Liturgiese gebed: Dalk is jy die tipe wat na vaste gebede moet kyk. Moenie skrik nie - dit maak dit nie moeliker nie, dit maak dit makliker! Ons kyk ook na Jesus se vaste gebed vir ons: die Ons Vader.
Mag hierdie kursus jou finaal vrymaak van alle skuldgevoelens oor gebed-as-'n-sware-las en jou in die ruimtes inlei van 'n lewende verhouding met God!